Проект

Закон 
за изменение и допълнение на Закона за акцизите

§ 1. В чл. 4, т. 11 се изменя така:
" 11. за хазартни игрални автомати, съоръжения за осъществяване на залагания върху резултати от надбягвания с коне или кучета, рулетка и други хазартни съоръжения в игрално казино - като абсолютна сума в левове на всеки игрален автомат, работно място за залагания върху резултатите от надбягванията, игрална маса, друго игрално съоръжение, които са вписани в издадени разрешения;"
§ 2. Чл. 7 се изменя и допълва:
1. Ал. 2 се изменя:
"(2) Лицата, които организират хазартни игри, внасят акциз в съответната териториална данъчна дирекция, където са данъчно регистрирани, за игрални автомати, за съоръжения за осъществяване на залагания върху резултати от надбягвания с коне или кучета, рулетка в игрално казино и други игрални съоръжения, на тримесечни вноски и изпращат копие от платежното нареждане до териториалната данъчна дирекция по местонахождение на игралната зала, обекта за осъществяване на залаганията или казино и до контролния орган по хазарта. Акцизът се внася за всеки обект за хазартните дейности с отделно платежно нареждане, в което се посочва местонахождението и адреса на обекта."
2. Създава се нова ал. 3:
"(З) Когато лице получи разрешение за организиране на хазартни игри, дължи акциза от деня на получаване на разрешението."
§ 3. В чл. 12а думите "и съоръжения за хазартни игри" се заличават. 
§ 4. В Тарифата за акцизите т. 22 се изменя така:
"22. Хазартен игрален автомат
 или за едно съоръжение за осъществяване
 на залагания върху резултати от 
надбягвания с коне или кучета         		 300 лв. (на З-месечие)

Народен представител: Камен Влахов

МОТИВИ
към проект на Закон за изменение и допълнение на Закона за акцизите
С предлаганите изменения и допълнения се цели увеличаване на приходите от хазартни игри в бюджета и пресичане на възможността за превратно тълкуване на начина за определяне на дължимия акциз. Предлага се дължимият акциз да се определя на база на всички игрални съоръжения, за които има издадени разрешения и са вписани в тях.

Народен представител: Камен Влахов